Neuvoston direktiivi 87/405/ETY, annettu 25 päivänä kesäkuuta 1987, torninosturien sallittua äänitehotasoa koskevan jäsenvaltioiden lainsäädännön lähentämisestä annetun direktiivin 84/534/ETY muuttamisesta



Virallinen lehti nro L 220 , 08/08/1987 s. 0060 - 0064

Suomenk. erityispainos Alue 15 Nide 8 s. 0003

Ruotsink. erityispainos Alue 15 Nide 8 s. 0003



NEUVOSTON DIREKTIIVI, annettu 25 päivänä kesäkuuta 1987, torninosturien sallittua äänitehotasoa koskevan jäsenvaltioiden lainsäädännön lähentämisestä annetun direktiivin 84/534/ETY muuttamisesta (87/405/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että säännökset, joiden tarkoituksena on rajoittaa ohjauspaikalla ilmenevää melua, sekä melun mittausmenetelmät vaihtelevat jäsenvaltioittain, mikä merkitsee sitä, että kun niitä sovelletaan torninostureihin, ne muodostavat tällaisten nosturien kaupan esteen; noita säännöksiä olisi sen vuoksi lähennettävä, rakennuskoneiden ja -laitteiden melupäästöjen määrittämistä koskevan jäsenvaltioiden lainsäädännön lähentämisestä 19 päivänä joulukuuta 1978 annetussa neuvoston direktiivissä 79/113/ETY(4), sellaisena kuin se on viimeksi muutettuna direktiivillä 85/405/ETY(5), säädetään erityisesti torninosturin ohjauspaikalla ilmenevän ilmassa kantautuvan melun määrittämismenetelmä, työntekijöiden suojelemisesta vaaroilta, jotka liittyvät melualtistukseen työssä, 12 päivänä toukokuuta 1986 annetun neuvoston direktiivin 86/188/ETY(6) 8 artiklassa säädetään, että jäsenvaltioiden on toteutettava asianmukaiset toimenpiteet tällä alueella, neuvoston kokouksessa 18 ja 19 päivänä joulukuuta 1978 ympäristöministerit totesivat, että ohjauspaikalla ilmenevän ilmassa kantautuvan melun mittausta koskevien teknisten säännösten olisi oltava kutakin kyseessä olevaa konetta koskevan erityisdirektiivin liitteessä, ja kaikki rakennuskoneiden ja -laitteiden melupäästöjen määrittämiseen vaadittavat tekniset säännökset olisi yhdistettävä yhteen direktiiviin; direktiiviä 84/534/ETY(7) olisi sen vuoksi vastaavasti muutettava, ON ANTANUT TÄMÄN DIREKTIIVIN: 1 artikla Muutetaan direktiiviä 84/534/ETY seuraavasti: 1 Korvataan 1 artiklan 1 kohta seuraavasti: "1 Tätä direktiiviä sovelletaan teollisuus- ja talonrakennustyömailla työssä käytettävien torninosturien ympäristöön pääsevän ilmassa kantautuvan melun sallittuun äänitehotasoon ja ohjauspaikalla ilmenevän ilmassa kantautuvan melun äänenpainetasoon." 2 Korvataan 3 artiklan 1 kohta seuraavasti: "1 Hyväksyttyjen tarkastuslaitosten on annettava ETY-tyyppitarkastustodistus - kaikille torninosturityypeille, joiden ympäristöön päästämän ilmassa kantautuvan melun äänitehotaso mitattuna direktiivin 79/113/ETY liitteessä I, sellaisena kuin se on muutettuna tämän direktiivin liitteellä I vahvistettujen edellytysten mukaisesti, ei ylitä seuraavassa taulukossa esitettyjä sallittuja äänitehotasoja: >TAULUKON PAIKKA> - kaikille torninosturityypeille, joissa on torninosturin rakenteeseen kiinnitetty ohjauspaikka ja joiden ohjauspaikalta mitattu ilmassa kantautuvan melun äänenpainetaso dB(A), joka on mitattu neuvoston direktiivin 79/113/ETY liitteessä II, sellaisena kuin se on täydennetty tämän direktiivin liitteellä I a, annettujen ehtojen mukaisesti, ei ylitä seuraavassa taulukossa esitettyjä sallittuja äänitehotasoja: >TAULUKON PAIKKA> " 3 Korvataan 3 artiklan 7 kohta seuraavasti: "7 Kussakin torninosturissa, joka on rakennettu ETY-tyyppitarkastuksessa hyväksytyn tyypin mukaisesti, on oltava näkyvä ja pysyvä merkki, jossa ilmoitetaan valmistajan takaama äänitehotaso dB(A)/1 pW, sekä kun kyseessä on torninosturityyppi, jossa ohjauspaikka on kiinnitetty torninosturin rakenteeseen, valmistajan takaama äänenpainetaso dB(A) suhteessa 20 ìPa:han, kun molemmat on määritelty direktiivin 79/113/ETY liitteessä I ja II, sellaisena kuin ne ovat muutettuina direktiivillä 85/405/ETY liitteellä I ja II a, säädetyllä tavalla, sekä merkki å (epsilon). Näiden merkkien malli on annettu tämän direktiivin liitteessä III." 4 Korvataan 7 artikla seuraavasti: "7 artikla Ennen toisen vaiheen voimaan tuloa neuvosto komission tarvittaessa tekemän ehdotuksen perusteella päättää ohjauspaikalta mitattavien melutasojen vähentämisestä 1 päivästä heinäkuuta 1995 alkaen." 5 Lisätään uusi liite I a, jonka teksti esitetään tämän direktiivin liitteessä I. 6 Korvataan liite III tämän direktiivin liitteellä II. 2 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 24 kuukauden kuluessa tämän direktiivin tiedoksi antamisesta(8). Niiden on ilmoitettava tästä komissiolle viipymättä. 2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle. 3 artikla Tämä direktiivi on osoitettu kaikille jäsenvaltioille. Tehty Luxemburgissa 25 päivänä kesäkuuta 1987. Neuvoston puolesta Puheenjohtaja H. DE CROO (1) EYVL N:o C 267, 23.10.1986, s. 4 (2) EYVL N:o C 76, 23.3.1987, s. 197 (3) EYVL N:o C 83, 30.3.1987, s. 11 (4) EYVL N:o L 33, 8.2.1979, s. 15 (5) EYVL N:o L 233, 30.8.1985, s. 9 (6) EYVL N:o L 137, 24.5.1986, s. 28 (7) EYVL N:o L 300, 19.11.1984, s. 130 (8) Tämä direktiivi on annettu tiedoksi jäsenvaltioille 26 päivänä kesäkuuta 1987 LIITE I "LIITE I a TORNINOSTURIEN AIHEUTTAMAN, OHJAUSPAIKALLE ILMASSA KANTAUTUVAN MELUN MÄÄRITYSMENETELMÄ Tätä menetelmää sovelletaan torninostureihin, joissa ohjauspaikka on kiinnitetty torninosturin rakenteeseen. Nämä tekniset menettelyt täyttävät direktiivin 79/113/ETY liitteen II, sellaisena kuin se on viimeksi muutettuna direktiivillä 85/405/ETY, vaatimukset, ja tuon liitteen säännökset koskevat torninostureita seuraavin muutoksin ja lisäyksin: 6 KÄYTTÄJÄ Käyttäjän on oltava ohjauspaikalla. 6.2.1 Käyttäjän seisoessa Jos käyttäjän paikalla ei ole istuinta, mittaukset suoritetaan käyttäjän seistessä. 6.2.2 Käyttäjän istuessa Jos käyttäjän paikalla on istuin, mittaukset suoritetaan käyttäjän istuessa. Huomautus: Testausselosteessa on ilmoitettava seisoiko vai istuiko käyttäjä. 7.1 Yleistä Mikrofonin sijainti on esitetty 7.3 kohdassa. 9 YLEISTÄ Torninosturin asennuksen ja käytön edellyttämät olosuhteet ovat liitteessä I olevassa 6.2 kohdassa esitetyn kaltaiset. Kun kyseessä on torninosturi, jonka nostomekanismi on puomin vastapuolella, se on otettava huomioon mittauksissa. 9.2 Säädettävillä ominaisuuksilla varustettujen koneiden käyttö (esimerkiksi avattavat ikkunat) Mitään muita 9.2.1 kohdassa tarkoitettuja säädettäviä ominaisuuksia kuin ne, jotka on mainittu 9.2.2 kohdassa, ei oteta huomioon. 10.2.2 A-painotettujen äänenpainetasojen LpA käyttäminen. Tätä kohtaa ei oteta huomioon." LIITE II "LIITE III >KAAVION ALKU> MALLIT MERKIKSI, JOLLA ILMAISTAAN VALMISTAJAN TAKAAMAN OHJAUSPAIKAN ÄÄNITEHOTASO JA ÄÄNENPAINETASO >KAAVION LOOPU> >VIITTAUS KAAVIOON> >VIITTAUS KAAVIOON>